CELEX: 62009CN0103
Language: ro
Date: 2009-03-13 00:00:00
Title: Cauza C-103/09: Cerere de pronunțare a unei hotărâri preliminare introdusă de Court of Appeal (Regatul Unit) la 13 martie 2009 — The Commissioners for Her Majesty's Revenue & Customs/Weald Leasing Limited

6.6.2009   
            
            
               RO
            
            
               Jurnalul Oficial al Uniunii Europene
            
            
               C 129/8
            
         Cerere de pronunțare a unei hotărâri preliminare introdusă de Court of Appeal (Regatul Unit) la 13 martie 2009 — The Commissioners for Her Majesty's Revenue & Customs/Weald Leasing Limited
   (Cauza C-103/09)
   2009/C 129/13
   Limba de procedură: engleza
   
      Instanța de trimitere
   
   Court of Appeal.
   
      Părțile din acțiunea principală
   
   
      Reclamantă: The Commissioners for Her Majesty’s Revenue & Customs
   
      Pârâtă: Weald Leasing Limited
   
      Întrebările preliminare
   
   
               1)
            
            
               În împrejurări precum cele din prezenta cauză, în care o întreprindere care este, în mare măsură, scutită de la plata impozitului adoptă o structură de achiziționare de bunuri în leasing la care participă un terț intermediar, în loc să cumpere bunurile direct, această structură de achiziționare de bunuri în leasing, sau o parte a acesteia, dă naștere unui avantaj fiscal care este contrar obiectivelor urmărite de A șasea directivă (1), în sensul punctului 74 din Hotărârea din 21 februarie 2006, Halifax și alții, C-255/02 (denumită în continuare „Hotărârea Halifax”)?
            
         
               2)
            
            
               Ținând seama de faptul că A șasea directivă are în vedere achiziționarea de bunuri în leasing de către întreprinderi care sunt scutite, sau care sunt parțial scutite, de la plata impozitului și ținând seama de referirea făcută de Curte la „tranzacțiile comerciale normale” la punctele 69 și 80 din Hotărârea Halifax și la punctul 27 din Hotărârea din 22 mai 2008, Ampliscientifica, C-162/07, precum și de lipsa unei astfel de referiri în Hotărârea din 21 februarie 2008, Part Service, C-425/06, constituie o practică abuzivă faptul că o întreprindere care este scutită, sau care este parțial scutită, de la plata impozitului acționează astfel în condițiile în care, în cadrul tranzacțiilor sale comerciale normale, nu recurge la tranzacții de leasing?
            
         
               3)
            
            
               În cazul în care răspunsul la a doua întrebare este afirmativ:
               
                           a)
                        
                        
                           care este pertinența noțiunii „tranzacții comerciale normale” în contextul punctelor 74 și 75 din Hotărârea Halifax: această noțiune este pertinentă în ceea ce privește punctul 74, punctul 75, sau în ceea ce privește ambele puncte;
                        
                     
                           b)
                        
                        
                           referirea la „tranzacțiile comerciale normale” privește:
                           
                                       (1)
                                    
                                    
                                       tranzacțiile pe care contribuabilul le efectuează în general;
                                    
                                 
                                       (2)
                                    
                                    
                                       tranzacțiile pe care două sau mai multe părți le efectuează în condiții normale de piață;
                                    
                                 
                                       (3)
                                    
                                    
                                       tranzacțiile care sunt viabile din punct de vedere comercial;
                                    
                                 
                                       (4)
                                    
                                    
                                       tranzacțiile care dau naștere obligațiilor și riscurilor comerciale care sunt în general asociate avantajelor comerciale care decurg din acestea;
                                    
                                 
                                       (5)
                                    
                                    
                                       tranzacțiile care nu sunt artificiale întrucât au în esență caracter comercial;
                                    
                                 
                                       (6)
                                    
                                    
                                       orice alt tip sau categorie de tranzacții?
                                    
                                 
                     
         
               4)
            
            
               Dacă se consideră că structura de achiziționare de bunuri în leasing, sau orice parte a acesteia, constituie o practică abuzivă, care este recalificarea juridică adecvată? În special, instanța națională sau administrația fiscală trebuie:
               
                           a)
                        
                        
                           să ignore existența terțului intermediar și să stabilească faptul că TVA trebuie aplicată asupra valorii normale de piață a redevențelor;
                        
                     
                           b)
                        
                        
                           să recalifice structura de achizționare în leasing ca fiind o cumpărare directă; sau
                        
                     
                           c)
                        
                        
                           să recalifice tranzacția în orice alt mod pe care instanța națională sau administrația fiscală îl consideră adecvat pentru a restabili situația care ar fi existat în lipsa tranzacțiilor care constituie o practică abuzivă?
                        
                     
         
      (1)  A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri — sistemul comun al taxei pe valoarea adăugată: baza unitară de evaluare (JO L 145, p. 1).